cyanic-selkie/wikianc huggingface dataset:
Belgarionin taru
Belgarionin taru on David Eddingsin kirjoittama viisiosainen fantasiakirjasarja, joka ilmestyi englanniksi 1982–1984 ja suomeksi Kariston kustantamana 1991–1993. Kirjasarjan päähenkilö on maalaispoika Garion, joka tempautuu keskelle maailmaa mullistavia tapahtumia. Kumppaneinaan tätinsä Polgara ja isoisänsä Belgarath hän lähtee täyttämään muinaista ennustusta ja hakemaan takaisin kadonnutta Aldurin kiveä. Matkan varrella he saavat mukaansa vielä sekalaisen joukon avustajia. Belgarionin tarun kertomusta jatkavat Mallorean taru sekä Belgarathin ja Polgaran elämistä kertovat kaksi esiosaa: Belgarath: Velhon tarina ja Polgara: Velhottaren tarina.
Jacinda Ardern
Jacinda Kate Laurell Ardern (s. 26. heinäkuuta 1980 Hamilton, Uusi-Seelanti) on uusiseelantilainen työväenpuolueen poliitikko. Hän toimi Uuden-Seelannin pääministerinä lokakuusta 2017 tammikuuhun 2023. Maan parlamentin jäsen hänestä tuli marraskuussa 2008 ja puolueen puheenjohtaja elokuussa 2017.
Belgarionin taru
Omien sanojensa mukaan Eddings sai idean Belgarionin tarun kirjoittamiseen noin vuonna 1978 huomattuaan kerran kirjakaupassa, että J. R. R. Tolkienin Tarusta sormusten herrasta myytiin jo 78. painosta. Tätä ennen Eddings oli kirjoittanut yhden vähäiselle huomiolle jääneen seikkailuromaanin High Hunt (1973), mutta päätti siirtyä fantasian pariin. Belgarionin tarun maailman kartan hän oli piirtänyt sattumalta jo aiemmin, ja nyt hän alkoi kehittää maailmaa sen pohjalta. Kehittelytyössä kului suurin osa vuodesta 1978 ja vielä osa vuodesta 1979. Myöhemmin näiden vuosien tuotokset julkaistiin Rivan aikakirjoina, fantasiamaailman kuvitteellista historiaa valottavana oheisteoksena.
Tausta
Alun perin Eddings suunnitteli tarinasta kolmiosaista, jolloin teosten nimet olisivat alustavien suunnitelmien mukaan olleet Garion, Ce’Nedra ja Kal Torak. Kustannustoimittaja Lester del Rey vaati kuitenkin tarinan pilkkomista viiteen osaan, sillä kolmeen osaan jaettuna kirjoista olisi tullut yli 300-sivuisia ja siten painokustannuksiltaan liian kalliita tuon ajan markkinahinnoille. Englanniksi sarjan osien nimiä yhdistää shakkiteema. Jokainen nimistä sisältää fantasiallisen elementin lisäksi jonkin peliin liittyvän termin: pawn eli sotilas, queen eli kuningatar, gambit eli gambiitti, castle eli torni ja end game eli loppupeli. Teema oli del Reyn ajatus, josta Eddings ei pitänyt. Viidennelle kirjalle Eddings olisi halunnut antaa nimen Yksisilmäisen jumalan hautakammiossa, mutta se tyrmättiin liian pitkänä.
Jacinda Ardern
Tausta ja ura
Ardern opiskeli viestintää Waikaton yliopistossa, jossa hän suoritti vuonna 2001 alemman korkeakoulututkinnon.
Belgarionin taru
Juoni
Belgarion kasvaa tavallisena maalaispoikana Sendariassa, vaikka todellisuudessa hän polveutuu Rivan kuninkaiden suvusta ja on siten merkityksellinen ennustuksen kannalta. Vain Rivan suvun poikalapset kykenevät koskettamaan Aldurin kiveä ja koska vain kiven mahdin avulla on mahdollista voittaa pimeä jumala Torak, on Garionin merkitys ennustuksen toteutumisessa tärkeä.
Jacinda Ardern
Politiikassa
Ardern oli puoluelistalta valittu parlamentaarikko vuosien 2008, 2011 ja 2014 vaalien jälkeen. Vuoteen 2010 hän oli parlamentin nuorin jäsen. Helmikuussa 2017 hänet valittiin Mount Albertin vaalipiirin edustajaksi täytevaalissa, joka järjestettiin David Shearerin jätettyä paikkansa. Saman vuoden maaliskuussa hänet valittiin puolueen varapuheenjohtajaksi Annette Kingin tilalle ja elokuussa puheenjohtajaksi Andrew Littlen tilalle. Little oli eronnut tehtävästä puolueen heikkojen kannatuslukujen vuoksi. Ardern valittiin molempiin tehtäviin ilman vastaehdokkaita. Tullessaan valituksi hän oli puolueen historian nuorin puheenjohtaja.
Ardernin ensimmäiset vaalit puoluejohtajana olivat 23. syyskuuta 2017 järjestetyt parlamenttivaalit. Pääministeri Bill Englishin johtama kansallispuolue pysyi suurimpana, mutta Ardernin johtama työväenpuolue lisäsi merkittävästi kannatustaan edellisvaaleihin ja puheenjohtajavaihdosta edeltäneisiin mielipidetiedusteluihin nähden. Sen ääniosuus nousi yli kymmenen prosenttiyksikköä, ja se sai 14 lisäpaikkaa. 19. lokakuuta 2017 työväenpuolue sopi hallitusyhteistyöstä vaalien kolmanneksi suurimman puolueen, Winston Petersin johtaman New Zealand Firstin kanssa. Myös neljänneksi suurin puolue, vihreät, liittyi mukaan hallituskoalitioon. Ardern aloitti pääministerinä 26. lokakuuta 2017.
Belgarionin taru
Kiven vartija
Kiven vartija on Belgarionin tarun ensimmäinen osa. Kirjan kirjoittamiseen osallistui Eddingsin lisäksi hänen vaimonsa Leigh Eddings, mutta häntä ei yleensä ole merkitty kirjan toiseksi kirjoittajaksi. Kiven vartija julkaistiin Yhdysvalloissa vuonna 1982. Suomeksi se julkaistiin ensimmäisen kerran vuonna 1991. Sen käänsi Tarmo Haarala, ja sen kustansi Karisto.
Jacinda Ardern
Politiikassa
Ardernista tuli kansainvälinen poliittinen ilmiö 2010-luvun lopulla, ja puhuttiin jopa ”Jacindamaniasta”. Hän sai tunnustusta muun muassa empaattisella vastauksellaan Christchurchin vuoden 2019 moskeijaiskuihin. Ardern vaati saman tien myös maan aselakien tiukentamista, ja huhtikuussa parlamentti kielsi itselataavat aseet. Ardernin hallituksen vastausta koronapandemiaan sen alkuvaiheissa pidettiin monin paikoin onnistuneena. Koronaviruksen leviäminen estettiin ankarilla vastatoimilla ja rajojen sulkemisilla.
Vuoden 2020 vaaleissa Ardernin työväenpuolue otti historiallisen vaalitoivon. Se sai yli 50 prosenttia äänistä ja enemmistön parlamenttiin.
Belgarionin taru
Kiven vartija
Kiven vartijan päähenkilö on nuori poika Garion, joka asuu tätinsä Polin kanssa rauhallisella maatilalla. Tietämättään Garion on Rivan kuninkaan valtaistuimen perillinen Belgarion ja Aldurin kiveksi kutsutun voimakkaan taikaesineen vartija, ja hänen tätinsä Pol on todellisuudessa velhotar Polgara. Kun Aldurin kivi varastetaan Rivasta on Garionin ja Polgaran hylättävä rauhallinen elämänsä maatilalla ja lähdettävä Polgaran isän velho Belgarathin ja muiden kumppanien kanssa ajamaan kiveä takaa, jotta se ei päätyisi Garionin vihollisen Torak-jumalan käsiin.
Jacinda Ardern
Politiikassa
Ardernin ja työväenpuolueen suosio kuitenkin alkoi laskea koronaviruspandemian jatkuessa ja kansan alkaessa protestoida ankaraa koronaviruspolitiikkaa vastaan. Rajoitusten poistamisen jälkeen inflaatio, korkojen nousu ja uhkaava taantuma ovat vieneet Ardernin kannatusta. Hän oli silti joulukuussa 2022 edelleen suosikki pääministeriksi, mutta työväenpuolueen kannatus oli pudonnut kansallispuolueen taakse.
Ardern ilmoitti tammikuussa 2023 eroavansa työväenpuolueen johdosta ja pääministerin tehtävistä. Hän perusteli yllättävää ilmoitusta sillä, ettei hänellä ole enää tarvittavaa energiaa jatkaa pääministerinä. Hän ei myöskään aio asettua ehdolle lokakuussa pidettävissä parlamenttivaaleissa. Ardern jätti pääministerin tehtävät 25. tammikuuta 2023, mutta jatkaa parlamentissa.
Belgarionin taru
Ennustusten aika
Ennustusten aika on Belgarionin tarun toinen osa. Eddingsin lisäksi myös hänen vaimonsa Leigh Eddings osallistui kirjan kirjoittamiseen, mutta häntä ei yleensä ole merkitty kirjan toiseksi kirjoittajaksi. Ennustusten aika julkaistiin Yhdysvalloissa vuonna 1982, samana vuonna kuin sarjan ensimmäinen osa Kiven vartija. Suomeksi kirjan käänsi jälleen Tarmo Haarala, ja se julkaistiin ensimmäisen kerran vuonna 1991.
Jacinda Ardern
Poliittisia näkemyksiä
Poliittiseksi esikuvakseen Ardern on nimennyt Helen Clarkin.
Ardern on kertonut olevansa sosiaalidemokraatti, ja Uuden-Seelannin lapsiköyhyyden eli köyhyydessä elävien lasten määrän ja asunnottomuuden olevan osoitus kapitalismin epäonnistumisesta.
Belgarionin taru
Ennustusten aika
Garion, Polgara, Belgarath ja kumppanit jahtaavat yhä Aldurin kiveä, ja heidän matkatessaan pitkin mannerta liittyy heidän joukkoonsa useita muita halukkaita auttajia. Garion löytää kykynsä velhona ja alkaa harjoitella tätinsä ja isoisänsä avustuksella taikuuden käyttöä. Tolnedran keisarikunnassa Garion tapaa nyreän ja itsekeskeisen prinsessa Ce’Nedran, joka useiden vaiheiden jälkeen liittyy hänkin Garionin kiveä takaa-ajavaan ryhmään.
Jacinda Ardern
Poliittisia näkemyksiä
Ardernin mielestä maorin kielen tulisi olla pakollinen aine kouluissa. Helmikuussa 2021 maoreja edustanut Rawiri Waititi poistettiin parlamentista, koska hän kieltäytyi pitämästä solmiota. Ardern totesi tapauksen johdosta, että pukeutumissäännön ei tulisi olla parlamentin tärkein asia. .
Vuonna 2018 Ardern sanoi, että hän pitää todennäköisenä sitä, että Uudesta-Seelannista tulisi tasavalta vielä hänen elinaikanaan. Työväenpuolue linjasi vuonna 2013, että kuningattaren asemasta pitää järjestää sitova kansanäänestys viimeistään Elisabet II:n kuoleman jälkeen.
Belgarionin taru
Velhojen taistelu
Garion ja kumppanit jatkavat matkaansa varastetun Aldurin kiven perässä. He kuulevat kiven päätyneen Torak-jumalan palvelijalle, pahalle Ctuchik-velholle ja ottavat päämääräkseen tämän päämajan Rak Ctholin kaupungissa joka sijaitsee korkean vuoren huipulla Chtol Murgosin erämaassa. Matkan varrella he kohtaavat jälleen erilaisia uusia kumppaneita, jotka liittyvät heidän joukkoonsa. Ce’Nedran ja Garionin suhde kehittyy.
Jacinda Ardern
Yksityiselämä
Ardern varttui mormoniperheessä mutta erosi kirkosta nuorena aikuisena sen homovastaisen linjan vuoksi. The New Zealand Heraldin haastattelussa vuonna 2017 hän kertoi olevansa agnostikko.
Belgarionin taru
Rivan kuningatar
Rivan kuningatar on Belgarionin tarun neljäs osa. Se ilmestyi Yhdysvalloissa ensi kertaa vuonna 1984. Suomeksi sen käänsi jälleen Tarmo Haarala, ja sen kustansi Karisto. Suomeksi kirja julkaistiin vuonna 1993.
Jacinda Ardern
Yksityiselämä
Ardern on avoliitossa televisiojuontaja Clarke Gayfordin kanssa. Heidän ensimmäinen lapsensa syntyi 2018, ja hän piti kuuden viikon äitiysloman.
Ardernilla ja tämän sulhasella oli kissa nimeltä Paddles, joka näkyi aina toisinaan Ardernin mediatilaisuuksissa. Paddles jäi vuonna 2017 auton alle ja kuoli.
Belgarionin taru
Rivan kuningatar
Garion ja kumppanit ovat saaneet jälleen haltuunsa pitkään jahtaamansa taikaesineen Aldurin kiven ja suuntaavat nyt kohti Rivaa palauttaakseen sen paikalleen kaupungin linnan kuninkaansaliin. Rivassa Polgara ja Belgarath paljastavat Garionille tämän todellisen syntyperän Rivan kuninkaana ja Aldurin kiven vartijana. Garion saa tietää ennustuksesta, jonka mukaan Rivan kuningas ja Torak-jumala ovat kohtaava taistelussa. Garion ja Ce’Nedra menevät kihloihin.
Kohtalon täyttymys
Kohtalon täyttymys on Belgarionin tarun viides ja viimeinen osa. Se julkaistiin alkuperäiskielellä alun perin vuonna 1984. Suomeksi se ilmestyi vuonna 1993. Sen käänsi Tarmo Haarala ja kustansi Karisto.
Garion, Silkki ja Belgarath ovat lähteneet salaa Rivasta matkustaakseen Malloreaan tuhoamaan pahan jumalan Torakin, Garionin vihollisen. Samaan aikaan armeijan keränneet ja Garionin puolesta sotaretkelle lähteneet Ce’Nedra, Polgara ja muut joutuvat Mallorean keisarin vangeiksi. Keisari lähettää vankinsa Torakin luo Cthol Mishrakiin, ja viimein myös Garionin kumppaneineen saapuu Torakin kaupunkiin. Garion ja Torak kohtaavat taistelussa, jossa Garion selviytyy voittajana surmaten Torakin.
Taru päättyy Rivan kuninkaansalissa vietettyihin Garionin ja Ce’Nedran mahtaviin häihin, joissa vihkivänä pappina on yllättäen ulgojen johtaja Gorimi. Hiukan aiemmin samana päivänä vihitään myös Polgara ja Durnik, ja heidän juhlamenonsa suorittaa kerrankin siististi pukeutunut velho Beldin.
Mallorean taru
Vuosina 1987–1991 englanniksi ja 1994–1995 suomeksi ilmestynyt Mallorean taru jatkaa tarinaa muutamaa vuotta Belgarionin tarun päätöksen jälkeen. Lännen ja idän välille uhkaa nyt syttyä sota ja Belgarionin poika on siepattu. Belgarionin on matkustettava kumppaneineen kauas itään Mallorean mantereelle jäljittääkseen sieppaajan ja pelastaakseen jälleen maailman.
Sunn O)))
Sunn O))):n tavaramerkki on äärimmäisen hitaat ja raskaat kitarat, joiden ääntä kiertämällä yhtye luo omalaatuiset äänimaisemansa. Kappaleissa ei ole rumpuja tai tunnistettavaa rytmiä, ja se on sukua enemmän ambient-musiikille kuin perinteiselle doom metalille. Keikoilla soittaessaan yhtye pitää päällään hupullisia kaapuja.
Nanny Cedercreutz
Henkilöhistoria
Cedercreutzin isä oli insinööri, valtiopäivämies Alexander Wilhelm Lagerborg, joka oli tullut vaimonsa Anna Maria Christina (Nanny) Franzénin kanssa Etelä-Ranskaan toipuakseen tuberkuloosista. Nannyn äiti kuoli lapsivuoteeseen Nannyn syntymän jälkeen. Hänen isänsä meni myöhemmin naimisiin Nannyn kotiopettajattaren Amalia Tigerhjelmin kanssa.
Voimakastahtoinen ja itsenäinen Nanny harrasti nuoruudessaan vuoristokiipeilyä ja vaeltelua Norjassa ja Sveitsissä. Hän saapui 19-vuotiaana vuonna 1885 Geneveen opiskellakseen ranskan kieltä mutta alkoi pian kuunnella paikallisessa yliopistossa pidettyjä matematiikan ja fysiikan luentoja. Hän jatkoi matematiikan ja fysiikan opintoja Tukholman korkeakoulussa 1886–1889 ja laati siellä 1888 fysiikan väitöskirjan vuorisuoloista. Tämän jälkeen hän opiskeli vielä matematiikkaa Sorbonnen yliopistossa. Vuonna 1890 Nanny Cedercreutz kutsuttiin toisena naisena maailmassa La société mathématique de France-seuran jäseneksi (ensimmäisenä naisena oli 1882 seuran jäseneksi valittu Sofja Kovalevskaja). Hän suoritti samana vuonna myös licenciée ès sciences mathématiques-tutkinnon matematiikassa Sorbonnessa.
Vuonna 1892 Nanny meni naimisiin lääkäri Emil Waldemar Cedercreutzin (1852–1924) kanssa, jonka samanniminen veljenpoika oli tunnettu kuvataiteilija.
Nanny Cedercreutz julkaisi omalla nimellään kaksi matkakuvausta nuoruusvuosiltaan Från alp och hav (1914) ja Vandringslust (1935). Hän kirjoitti lisäksi pari kotiseutukuvausta salanimellä Bengt Ivarson. Vuonna 1919 hän julkaisi myös riimikroniikan Fröken Milla Lund och Fiken, hennes hund jossa kuvattiin kuinka neiti Milla Lundin sylikoira joutui Helsingin seudulle linnoitustöihin tuotujen kiinalaisten ruokapataan.
Teoksia
Omalla nimellä: Nimimerkillä Ala: Nimellä Bengt Ivarson:
Piero Chiara
Piero Chiara (1913 Luino, Italia – 1986 Varese, Italia) oli italialainen kirjailija.
Chiara kirjoitti realismin tyylilajiin novelleja ja romaaneja, joille oli ominaista maalaiselämään sijoittuva groteski komiikka. Vuonna 1962 ilmestyi romaani Il piatto piange, josta Paolo Nuzzi on vuonna 1974 ohjannut samannimisen elokuvan. Hänen viimeinen teoksensa Saluti notturni dal passo della Cisa ilmestyi postuumisti 1987. Romaanien ohella hän toimitti käännöksiä ja kirjoitti D'Annunzion kiitetyn elämäkerran Vita di Gabriele D'Annunzio (1978).
Chiaran tuotannosta on julkaistu suomeksi novelli "Tunnen tuoksusi, Giuditta" (suom. Soma Rytkönen, teoksessa Italialaisia kertomuksia 1900-luvulta (2007); novellin alkuteos "Ti sento, Giuditta" teoksesta L'uovo al cianuro).
Panu Larnos
Panu Larnos (s. 10. elokuuta 1982) on Idolsin kolmannella tuotantokaudella viidenneksi sijoittunut laulaja.
Scorpio
Scorpio on Nick Furyn veli. Hän on nuorempi ja hänen oikea nimensä on Jacob Fury. On yrittänyt tappaa oman veljensä. Scorpio on Zodiac-rikollisryhmän johtaja Carter.
Panu Larnos
Larnos eli avoliitossa Idolsista tutun Anna Abreun kanssa, mutta pari erosi keväällä 2009.
Helmikuussa 2011 Larnos ilmoitti musiikkiuransa olevan tauolla toistaiseksi.
Larnos oli sivupääosassa James Dean -musikaalissa Ikuisesti sinun 2013 – 2014, muuten hän on keikkaillut laulajana satunnaisesti. Lisäksi hän asuu nykyään Nurmijärvellä.
Larnos aiheutti juhannusaattona 2014 Idols-ohjelmassa esiintyneen Vesa Suonnon kuoleman ajettuaan rekisteröimättömällä mönkijällä 1,62 promillen humalassa metsään. Larnosta syytettiin 19. lokakuuta 2016 alkaneessa oikeudenkäynnissä rattijuopumuksesta, ajoneuvorikkomuksesta, liikenneturvallisuuden vaarantamisesta sekä kuolemantuottamuksesta. Syyttäjä vaati Larnoksen tuomitsemisesta yhteiseen ehdolliseen vankeusrangaistukseen tai tuntuvaan sakkorangaistukseen. Etelä-Savon käräjäoikeus tuomitsi Larnoksen 40 päivän ehdolliseen vankeusrangaistukseen ja kolmen kuukauden ajokieltoon, mutta hän valitti tuomiosta hovioikeuteen.
Lauenburg
Lauenburg on kaupunki Saksan pohjoisimman osavaltion Schleswig-Holsteinin kaakkoisosassa, etelään Lyypekistä. Se sijaitsee Elbe-joen rannalla. Kaupungissa asuu noin 11 500 ihmistä, ja se on pinta-alaltaan 9,54 neliökilometrin suuruinen.
Bernhard II perusti Lauenburgin 1182. Se oli keskiajalla osa Vanhaa suolatietä, ja säilyi omana ruhtinaskuntanaan vuoteen 1689 saakka. Nykypäivänä kaupunki tunnetaan muun muassa siitä, että se on Elbe–Lyypekki-kanavan eteläinen päätepiste.
Aiheesta muualla
thumb|300px|left|Näkymä Lauenburgiin.
Webs.com
Webs (entinen Freewebs) on englanninkielinen, vuonna 2001 perustettu yhdysvaltalainen tietotekniikkayritys, joka tarjoaa ilmaisia kotisivupalveluja. Sivujen teko perustuu muokkauseditoriin. Muokkauseditori toimii samalla sivun valmiina esikatseluna. Webs muuttaa tekstin ja median suoraan HTML-muotoon. Websissä on joitakin valmiita toimintoja, kuten esimerkiksi blogit, palautelomakkeet ja kuvagalleriat. Websiin voi lähettää myös itse koodattuja HTML-sivuja. Websin käyttö on ilmaista.
Webs tarjoaa myös mahdollisuuden maksulliseen palveluun, johon kuuluu muun muassa oma domain-osoite.
Agnostisismi
Agnostisismi tai agnostismi (kreik. α- a-, ei + γνώσις gnōsis, tieto) on käsitys, jonka mukaan olemassaoloa koskevien väitteiden – erityisesti Jumalan tai yliluonnollisen olemassaoloa koskevien – totuusarvoa ei tiedetä tai ei voida tietää. Termin loi Thomas Henry Huxley vuonna 1869. Agnostismi ei tarkoita välttämättä uskonnottomuutta. Vaikka agnostikko kieltää esimerkiksi kristillisen jumalan olemassaoloa koskevan tiedon olemassaolon, agnostikko ei välttämättä ole ateisti eli hän saattaa silti uskoa Jumalaan, esimerkiksi luomakunnan järjestykseen liittyvin järjellisin tai vaihtoehtoisesti ”tunteellisin perustein”.
Sanan historia
thumb|[[Thomas Henry Huxley loi sanan agnostismi.]] Sanan alkuperäisessä sen 1860-luvulla luoneen Thomas Henry Huxleyn tarkoittamassa merkityksessä ”agnostismi” ei viitannut vain Jumalan tai jumalten olemassaolon tematiikkaan eikä myöskään vain epätietoisuuteen yleensä, vaan epistemologiseen asennoitumiseen ja moraaliseen imperatiiviin, joka olisi osa tieteen itensä olemusta. Huxleyn mukaan"[a]gnostisismi on tieteen olemus, sekä muinaisen että modernin. Se yksinkertaisesti tarkoittaa, ettei ihmisen tule sanoa tietävänsä tai uskovansa, jos hänellä ei ole tieteellistä perustaa tiedolleen tai uskolleen. Näin agnostisismi asettaa sivuun ei vain suurimman osa populaaria teologiaa, mutta myös suurimman osan antiteologiaa. Yleisesti heterodoksinen ”hölynpöly” loukkaa minua enemmän kuin ortodoksinen, sillä heterodoksia on olevinaan järjen ja tieteen ohjaamaa ja ortodoksia ei."Huxley totesi, että sana ”’Agnostikko’ tuli mieleeni vastineeksi kirkkohistorian gnostikolle, henkilölle, joka halusi tietää niin paljon juuri siitä mistä minä en tiedä mitään.”
Agnostismin lajit
Jos agnostismi ymmärretään vain tiedolliseksi epävarmuudeksi, se on aina agnostismia jonkin suhteen; ihminen voi olla agnostinen paranormaalien ilmiöiden, uusdarwinismin, maan ulkopuolisen elämän, tekoälyn mahdollisuuksien, Raamatun ihmeiden, salaliittoteorioiden, psykiatrian toimivuuden tai ylipäänsä minkä hyvänsä uskon tai tiedon kohteena olevan asian suhteen. Robin Le Poidevin nimittää yleisesti tähän tai tuohon aihepiiriin kohdistuvaa agnostismia riippumatta siitä, onko se perusteltua tai ei, lokaaliksi agnostismiksi. Globaali agnostismi taas olisi Poidevinin mukaan agnostismia kaiken suhteen, mikä hänen mukaansa tarkoittaisi jotain klassisen skepsismin kaltaista.
Agnostismi Jumalan olemassaolon suhteen ymmärretään usein yhdenlaiseksi ”kolmanneksi tieksi” positiivisen ateismin ja teismin välillä, mutta tämä ei vastaa sanan klassista merkitystä, jossa agnostismi tarkoittaa yksinkertaisesti henkilöä, joka katsoo, että Jumalan olemassaoloa koskeville väitteille ei ole tiedollisia perusteita tai että ainakaan agnostikolla itsellään ei tietoa ole. Agnostismi voidaan jakaa esimerkiksi vahvaan ja heikkoon agnostismiin. Näitä termejä käytetään kuitenkin vaihtelevissa merkityksissä viittamaan eri agnostismin tyyppeihin.
Robin Le Poidevinin määritelmän mukaan vahva agnostismi Jumalan olemassaolon suhteen sanoo, ”että emme voi tietää, onko Jumala olemassa vai ei”. Suomenkielisissä lähteissä sana määritellään usein tämänkaltaisessa ankarassa ja suppeassa merkityksessä. Poidevinin määritelmän mukainen vahva agnostismi ei kuitenkaan tarkoita välttämättä, että vahvan agnostikon tulisi uskoa, että tieto aiheesta on absoluuttisen tavoittamatonta, tai että meillä ei voisi olla mitään oikeutettuja uskomuksia Jumalan olemassaoloon liittyen. Poidevin esittää, että vain rohkein ja kiinnostavin vahvan agnostismin muoto esittää, että meillä ei voi olla oikeutettuja uskomuksia tällä alueella. Poidevin ei kuitenkaan tee selväksi, tarkoittaako hän tällä tiedon täydellistä mahdottomuutta vai ainoastaan sitä, että nykyisen inhimillisen tiedon valossa kysymys on tiedon ulkopuolella. Heikko agnostismi sitä vastoin tarkoittaisi Poidevinin määritelmän mukaan vain henkilökohtaista tiedollista epävarmuutta sen suhteen, onko Jumala olemassa. Heikko agnostismi on heikkoa loogisessa mielessä, ts., koska vahva agnostismi implikoi heikon, mutta heikko agnostismi ei implikoi vahvaa.
Chaswe Nsofwa
Chaswe Nsofwa (22. lokakuuta 1980 – 29. elokuuta 2007 Be'er Sheva, Israel) oli sambialainen jalkapalloilija joka pelasi hyökkääjänä. 1999 hän pelasi maansa väreissä nuorten MM-kilpailuissa ja 2002 miesten maajoukkueessa Afrikan mestaruuskilpailuissa Malissa.
Seurajoukkuejalkapalloa Nsofwa pelasi muun muassa kotimaassaan, Venäjällä ja Malesiassa. Hänen viimeiseksi seurakseen jäi Israelin kakkosliigan Hapoel. 29. elokuuta 2007 Be'er Shevassa, kesken nuorisojoukkuetta vastaan käydyn harjoitusottelun Nsofwan sydän petti ja hänet vietiin välittömästi läheiseen sairaalaan, jossa hän kuitenkin kuoli.
Agnostisismi
Agnostismin lajit
Sen enempää vahva kuin heikkokaan agnostismi eivät näin ymmärrettynä ole välttämättä ristiriidassa sen enempää teismin kuin ateisminkaan kanssa, ja puhutaan agnostisesta ateismista ja agnostisesta teismistä. Apateistiseksi agnostikoksi taas kutsutaan agnostikkoa, jolle koko kysymys jumalien olemassaolon todistamisesta on yhdentekevä. Ignostismin mukaan kysymys jumalan olemassaolosta taas on merkityksetön, koska jumalasta ei ole yksikäsitteistä määritelmää.
Graham Oppyn määritelmän mukaan vahva agnostismi sitä vastoin tarkoittaisi näkemystä, jonka mukaan järkevä ja rationaalinen henkilö välttämättä omaksuu agnostisen kannan kysymykseen Jumalan olemassaolosta. Heikko agnostismi sitä vastoin tarkoittaisi näkemystä, jonka mukaan rationaalinen henkilö voi omaksua agnostisen kannan kysymykseen. Oppyn määritelmän mukainen vahva agnostismi ei siis ota kantaa siihen, pitääkö vahva agnostikko kysymystä Jumalan olemassaolosta kauttaaltaan inhimillisen tiedon ulottumattomissa, vai onko kysymys ehkä vain nykyisen tieteellisen tiedon, ymmärryksen ja niin edelleen näkökulmasta ratkaisematon.
Katri Valan puisto
thumb|Katri Valan hautapaikka. thumb|Hiekkakenttä Katri Valan puistossa. thumb|Penkki Katri Valan puistossa. Katri Valan puisto on Helsingin Sörnäisissä Vilhonvuorella. Marjatanmäen puisto nimettiin runoilija Katri Valan mukaan vuonna 1953. Vala asui vuosina 1931–1933 miehensä Armas Heikelin kanssa puiston läheillä Vilhovuorenkujalla niin sanotussa Marjatan talossa.
Agnostisismi
Agnostismin lajit
Michael Scriven in muotoilema ateismin, agnostismin ja teismin tietoteoreettinen määritelmä sitä vastoin määrittelee agnostismin asteikoksi. Scriven nimittää epäilijöiksi niitä, joiden mielestä jumalan olemassaolon puolesta on joitakin todisteita, mutta jumalan olemassaolo on epätodennäköistä. Epäilijät olisivat agnostikkoja sanan laajassa mielessä, missä agnostikkoja käsitteen suppeassa merkityksessä ovat Scrivenin mukaan ne, joiden mukaan jumalan olemassaolon todennäköisyys on 50 %.
Katri Valan puisto
Valan tuhkauurna on muurattu puiston Hämeentien puoleisen rinteen kivivalliin. Kivivallissa on vuonna 1950 paljastettu laatta, jonka suunnittelijana pidetään Tapio Tapiovaaraa. Laatassa lukee: "Runoilija Katri Vala 11.X.1901–28.V.1944". Syntymäkuukausi on siinä virheellisesti lokakuu, kun sen pitäisi olla syyskuu.
Agnostisismi
Agnostismin lajit
Scrivenin mukaan agnostikot voidaan jakaa kahteen ryhmään myös toisella perusteella. Scriven nimittää positiiviseksi agnostismiksi käsitystä, jonka mukaan on runsaasti todisteita sekä jumalan olemassaolon puolesta että jumalan olemassaoloa vastaan. Negatiivinen agnostismi taas on Scrivenin mukaan asenne, jossa ei haluta ottaa kantaa jumalan olemassaoloon vaan vedotaan tietämättömyyteen.
Katri Valan puisto
Puiston alla olevassa väestönsuojassa toimii Teatteri Kultsa, jonka sisäänkäynti on Käenkujalla.
Aiheesta muualla
60.18647°N, 24.9642°W
Agnostisismi
Agnostismi ja uskonnollisuus
Agnostikkona itseään pitävä saattaa uskoa, että kaikkeuden ”takana”, ”tuolla puolen” tai ”perustana” on jokin voima, vaikka myöntääkin ettei sellaisen olemassaolosta ole näyttöä. Tällaisesta vakaumuksesta on joskus käytetty hollannin kielestä lainattua sanaa ”ietsismi” (iets, ’jotain’), tarkoittamaan uskoa johonkin tarkemmin määrittelemättömään “korkeampaan voimaan”.
Agnostikko voi myös uskoa Jumalaan huolimatta siitä, ettei katso uskolle olevan tiedollisia perusteita, esimerkiksi ”tunteellisin perustein”. Tämän tyyppisiä näkemyksiä on myös kutsuttu agnostiseksi teismiksi. Jumala-uskoa olisi mahdotonta oikeuttaa siten, että se täyttäisi tiedon määritelmän, mutta Jumalaan uskotaan tästä huolimatta.
Osa agnostikoista myös kuuluu uskonnollisiin yhteiskuntiin esimerkiksi uskonnollisten rituaalien arvostamisen vuoksi.
Agnostikkojen osuus väestöstä
Vuoden 2018 Alma-kyselyssä 33 % totesi uskovansa luterilaisen kirkon Jumalaan, 4 % jonkin muun kristillisen kirkon Jumalaan, 29 % ei uskonut Jumalaan tai muuhun korkeampaan voimaan, johonkin muuhun korkeampaan voimaan uskoi 21 %, ja 12 % ei osannut sanoa. Ei-uskovien, epävarmojen ja johonkin muuhun korkeampaan voimaan uskovien yhteenlaskettu osuus on siis koko maassa suurempi kuin Jumalaan uskovien, joka ylitti uskottomien ja muuhun korkeampaan voimaan uskovien osuuden vain Vaasan vaalipiirissä. Toisaalta selvä enemmistö suomalaisista uskoo Jumalaan tai muuhun korkeampaan voimaan kaikkialla muualla paitsi Helsingin vaalipiirissä, missä ei-uskoviksi tunnustautuvien osuus oli 38 % ja epävarmojen 12 %. Suhteellisesti eniten muuhun korkeampaan voimaan uskovia löytyi tutkimuksessa Lapista (27 %).
Agnostismin kritiikki
Teistit voivat arvostella agnostismia siitä, että se ei myönnä uskonnollisia totuuksia. Toisaalta fideistisen näkemyksen mukaan uskon jumalaan tulee nojautua uskoon itseensä järjen sijasta.
Ateististen arvostelijoiden mukaan agnostismi ei eroa ateismista. Michael Scrivenin mukaan agnostismi on päättämättömyyttä silloin, kun kyse ei ole itsensä suojelemisesta yhteisössä, jossa ateisteihin suhtaudutaan kielteisesti. Filosofi Julian Baggini on arvostellut agnostistista asennetta siitä, että johdonmukaisesti sen mukaan ei voitaisi sanoa, nouseeko aurinko huomenna, koska mikään kokemustieto ei ole täysin varma. Richard Dawkins on verrannut jumalan olemassaoloa koskevan agnostismin mielekkyyttä keijujen kaltaisten taruolentojen olemassaoloa koskevaan agnostismiin.
Emil Djuse
Emil Djuse (s. 27. lokakuuta 1993 Östersund, Ruotsi) on ruotsalainen jääkiekkopuolustaja, joka pelaa KHL-joukkue Spartak Moskovassa.
Seuraura
Djuse on Östersunds IK:n kasvatti. Hän oli kaudella 2009–2010 Östersund/Brunflo IF:n J18-junioreiden tehokkain puolustaja tehoilla 9+13=22. Djuse debytoi samalla kaudella myös seuran miesten joukkueessa vain 16-vuotiaana Ruotsin kolmanneksi korkeimmalla sarjatasolla maan I-divisioonassa, jossa hän pelasi 13 ottelua. Kaudella 2010–2011 hän sijoittui tehoilla 15+17=32 J18 Elitin puolustajien maalipörssissä toiseksi ja puolustajien pistepörssissä neljänneksi. Kaudella 2011–2012 Djuse oli tehoilla 8+31=39 Östersund/Brunflon miesten I-divisioonajoukkueen paras syöttäjä Karl Björklundin kanssa sekä tehokkain puolustaja. Hän sijoittui koko sarjan puolustajien pistepörssissä viidenneksi. Djuse voitti myös Hockeyettanin puolustajien tehotilaston lukemalla +43.
Kaudeksi 2012–2013 Djuse siirtyi Ruotsin toiseksi korkeimmalle sarjatasolle HockeyAllsvenskanin Södertälje SK:hon. Hänen tulokaskautensa toi 35 runkosarjaottelussa tehot 3+10=13 ja kahdeksassa Kvalserien-ottelussa tehot 1+1=2. Kaudeksi 2013–2014 Djuse siirtyi kaksivuotisella sopimuksella sarjatasoa ylemmäs SHL-joukkue Frölunda HC:hen. Hän teki SHL-debyyttinsä runkosarjan avauskierroksella 14. syyskuuta 2013 vieraissa Skellefteå AIK:ta vastaan. Djuse sai ottelussa jääaikaa 14.46 minuuttia. Hän keräsi myös yhden kahden minuutin jäähyn koukkaamisesta. Hän pelasi SHL:ssä kauden aikana 18 runkosarjaottelua tehden viisi syöttöpistettä. Djuse pelasi myös kahdeksan European Trophy -ottelua tehden kolme syöttöpistettä. Yli puolet kaudestaan hän pelasi kuitenkin lainalla Allsvenskanissa. Lokakuussa 2013 Frölunda lainasi Djusen kolmen ottelun ajaksi Malmö Redhawksiin ja joulukuussa Mora IK:hon, jossa hän pelasi kauden loppuun.
Alkukaudella 2014–2015 Djuse pelasi Frölundassa 14 runkosarja- ja kuusi Mestarien liigan ottelua tehden yhden syöttöpisteen, kunnes joulukuussa 2014 hän siirtyi jatkamaan SHL-uraansa kevääseen 2016 asti ulottuvalla sopimuksella MODO Hockeyn riveihin. Djuse pelasi siellä 24 runkosarjaottelua tehopistein 4+4=8 ja neljä karsintasarjan ottelua tehden kaksi syöttöpistettä. Hän teki SHL-uransa avausmaalin 28. joulukuuta 2014 Leksands IF:ää vastaan. Djuse keräsi ottelussa myös yhden syöttöpisteen oltuaan kakkossyöttäjänä Joonas Nättisen tekemään ylivoimamaaliin. Kaudella 2015–2016 hän oli neljällä osumallaan MODO:n eniten maaleja tehnyt puolustaja. Joukkueen kausi päättyi putoamiseen Allsvenskaniin. Djuse pelasi kauden aikana myös yhden Allsvenskan-ottelun lainalla Timrå IK:ssa syyskuussa 2015.
Muuta
Djusen isoveli Andreas on entinen alempien sarjojen jääkiekkohyökkääjä.
LAB
LAB on suomalainen rockyhtye, joka aloitti vuonna 1997 ja oli ensimmäisiä yhtyeitä Suomessa, jotka yhdistelivät koneita rock-musiikkiin. Labin muusikot ovat vaikuttaneet muissakin yhtyeissä, esimerkiksi Kirka Airdashissa ja Splendid muun muassa 45 Degree Womanissa.
LAB julkaisi 2000-luvulla kolme studioalbumia, joista kaksi julkaistiin myös Saksassa. Vuonna 2005 yhtyeen albumilta Where Heaven Ends julkaistu single ”When Heaven Gets Dirty” oli Suomen kaupallisissa radioissa kymmenenneksi soitetuin kappale sekä soitetuin kotimainen kappale. Yhtyeen tunnetuin kappale maailmalla lienee kuitenkin ”Beat the Boys” joka oli mukana Flat Out -nimisessä rallipelissä.
Vuoden 2005 lopussa yhtye yllättäen lopetti toiminsa ilman erillisiä ilmoituksia. LAB palasi levyttämään syksyllä 2022 ja julkaisi singlen ja musiikkivideon ”The Pianist 1910–2016” marraskuussa 2022.
Allahé
Allahé on arrondissementti Beninin Zoun departmentissa. Se on hallinnollisesti Za-Kpotan piirikunnan alainen. Arrondissementissa oli vuonna 2013 väkeä yhteensä 12 233 henkilöä.
Nicole Jaffe
Nicole David (o.s. Jaffe) on yhdysvaltalainen entinen ääninäyttelijä, joka toimii nykyisin elokuvanäyttelijöiden agenttina. Hänet tunnetaan parhaiten roolistaan Scooby-Doo -televisiosarjan Velman alkuperäisenä äänenä. Ennen äänirooliaan Jaffe esiintyi elokuvissa Riemukupla (1968), Tytöistä on pelkkää harmia (1969) ja Pikkusisko (1969).
Jaffe lopetti myöhemmin näyttelemisen mentyään naimisiin Brad Davidin kanssa vuonna 1973 ja vaihtoi uransa agentiksi William Morrisin elokuvanäyttelijöiden agentuuriin. Hän kuitenkin palasi 2000-luvun vaihteessa takaisin Velman rooliin Warner Bros. Animationin tuottamiin animaatioelokuviin Scooby-Doo ja vampyyri (2003) sekä Scooby-Doo ja Meksikon hirviö (2003).
Argentan
Argentan on kunta Pohjois-Ranskassa Ornen departementissa Ala-Normandian alueella. Kaupungin nähtävyyksiä ovat sen keskiaikaisesta linnoituksesta vielä jäljellä olevat Margueriten torni sekä osa linnoituksen puolustusmuurista. Kaupungissa oleva Argentanin linna on ollut aikoinaan herttuoiden asuinpaikka.
Tunnettuja kaupunkilaisia
Fernand Léger, taidemaalari
Ivan Bella
Ivan Bella (s. 25. toukokuuta 1964 Brezno, nykyisen Slovakian alueella Tšekkoslovakiassa) on lentäjä ja Slovakian ensimmäinen avaruuslentäjä. Ivan Bella opiskeli Košicen sotilasakatemiassa 1983–1987. Hän toimi sotilaslentäjänä Malackyssä sijaitsevassa lentotukikohdassa. Hänet valittiin kosmonauttikoulutukseen 23. maaliskuuta 1998. Hän lensi avaruuteen 20. helmikuuta 1999 Sojuz TM-29-avaruusaluksella ja palasi maahan 28. helmikuuta 1999 Sojuz TM-28-lennolla. Lento kesti noin kahdeksan vuorokautta.
Bella toimi 2000-luvun alussa sotilasasiamiehenä Moskovassa. Hän oli tuolloin everstiluutnantti.
Ivan Bella on naimisissa ja perheessä on kaksi lasta.
Operaatio Linebacker I
Operaatio Linebacker I oli Yhdysvaltain ilmavoimien ja laivaston ilmavoimien Pohjois-Vietnamia vastaan järjestetty ilmaiskuoperaatio Vietnamin sodan aikana 10. toukokuuta – 23. lokakuuta 1972. Sen tavoitteena oli estää Pohjois-Vietnamin sotilaallinen voitto niin sanotun pääsiäshyökkäyksen aikana ja pakottaa pohjoinen neuvottelemaan rauhasta Yhdysvalloille hyväksyttävin ehdoin. Richard Nixon määräsi iskut pohjoiseen keskeytettäviksi, kun pohjoisen hyökkäys oli tyrehtynyt ja pohjoisen uskottiin alkaneen neuvotella paremmin ehdoin.
Operaatiota pidettiin huomattavasti menestyksekkäämpänä kuin esimerkiksi sitä edeltänyttä operaatio Rolling Thunderia. Ilmavoimilla oli Linebacker I:n aikana käytössään esimerkiksi laserohjattuja pommeja, jotka tekivät mahdollisiksi entistä tarkemmat iskut kohteita vastaan. Operaatiota seurasi joulukuussa 1972 operaatio Linebacker II.
Holstein-Gottorp
thumb|Kartta Schleswigin ja Holsteinin alueesta vuonna 1650. Holstein-Gottorpin eli herttuallisen Holsteinin alueet keltaisella. Holstein-Gottorp eli herttuallinen Holstein oli nykyisen Saksan ja Tanskan alueella vuosina 1544–1773 sijainnut, ajoittain itsenäinen herttuakunta, joka oli kahdesti sodassa Tanskaa vastaan. Holstein-Gottorpiksi kutsuttiin Schleswigin ja Holsteinin herttuakuntien niitä osia, joita Holstein-Gottorpin herttuat hallitsivat suvereenisti. Samojen herttuakuntien muita osia hallitsivat Tanskan kuningas tai Tanskalle uskolliset Oldenburg-suvun herttuat ja kreivit. Holstein-Gottorpia hallinnut Oldenburgien haara, Holstein-Gottorpin suku, nousi myöhemmin myös monen muun valtion valtaistuimelle.
Operaatio Linebacker I
Tausta
Aikaisemmat Pohjois-Vietnamiin kohdistuneet suuret ilmapommitukset olivat päättyneet operaatio Rolling Thunderin loputtua vuonna 1968. Uusien ilmapommitusten aloittamista oli alettu suunnitella jo vuoden 1972 alussa. Maaliskuussa Yhdysvaltojen ilmavoimat ja laivasto olivat jo tuoneet Vietnamiin huomattavia vahvistuksia tulevaa operaatiota varten. Uusien ilmapommitusten tarpeellisuudesta vakuututtiin viimeistään Pohjois-Vietnamin aloitettua huhtikuussa niin sanotun pääsiäishyökkäyksensä.
Holstein-Gottorp
Historia
Schleswig ja Holstein olivat kuuluneet Tanskan kuninkaille keskiajalta lähtien. Vuonna 1490 molemmat herttuakunnat jaettiin kuningas Kristian I:n poikien kesken segebergiläiseen ja gottorpilaiseen alueeseen, jotka nimettiin Segebergin ja Gottorpin linnojen mukaan. Vuonna 1544 Gottorpin alue ja Holstein-Gottorpin herttuan arvo annettiin kuningas Fredrik I:n nuorimmalle pojalle Aadolfille, josta tuli myös Holstein-Gottorpin suvun kantaisä. Osa kuninkaan toiselle pojalle Hansille annetuista alueista yhdistettiin Adolfin läänitykseen, kun Hans kuoli lapsettomana vuonna 1580.
Muut osat Schleswigistä ja Holsteinista jäivät Tanskan kuninkaiden suoraan alaisuuteen (kuninkaallinen Holstein), joskin osa niistä lohkottiin läänityksiksi kruunulle uskollisena pysyneelle Sönderborg-Augustenborgin sukuhaaralle ja eräästä alueesta muodostettiin itsenäinen Rantzaun kreivikunta. Holstein-Gottorpin suku sitä vastoin loi 1600-luvun aikana naimakauppojen kautta tiiviit suhteet Ruotsin kuningashuoneeseen. Holstein-Gottorpin herttuakunnasta tuli tämän seurauksena Ruotsin liittolainen ja Tanskan vihollinen 1650-luvulla käydyssä pohjoismaisessa sodassa ja 1700-luvun alussa suuressa Pohjan sodassa. Vuoden 1658 Roskilden rauhassa Tanska joutui tunnustamaan sen suvereniteetin Schleswigissä. Kun suuressa Pohjan sodassa tappioita kärsinyt Ruotsi ei enää voinut suojella liittolaistaan, Tanska valloitti Holstein-Gottorpin schleswigiläisen osan vuonna 1713 ja se yhdistettiin virallisesti Tanskan kuninkaan alueisiin Frederiksborgin rauhassa vuonna 1720, minkä jälkeen Holstein-Gottorp käsitti enää Holsteinin puolella sijainneet alueet.
Operaatio Linebacker I
Operaatio
thumb|vasen|Ilmatankkausta operaation aikana. Operaatio Linebacker I:n ensimmäinen ilmaisku tehtiin 10. toukokuuta 1972. 32 ilmavoimien McDonnell Douglas F-4 Phantom -hävittäjäpommittajaa iski Long Biênin siltaa ja Yên Viênin rautatieasemaa vastaan Hanoissa. Grumman A-6 Intruder- ja LTV A-7 Corsair II -koneet pudottivat 12. toukokuuta miinoja Hải Phòngin satamaan. Yksi operaation onnistuneimmista yksittäisistä iskuista oli Thanh Hóan sillan tuhoaminen 13. toukokuuta. Siltaa oli pommitettu useaan otteeseen operaatio Rolling Thunderin aikana, mutta se oli säilynyt ehjänä. Siltaa ei saatu sittemmin korjattua koko loppusodan aikana. Seuranneiden päivien aikana tehtiin myös useita iskuja Hanoista Kiinaan johtaville rautateille ja niiden silloille. Siltojen korjaamista häirittiin jatkoiskuilla. Kesäkuun loppuun mennessä oli tuhottu yli 400 siltaa ja tunnelia.
Holstein-Gottorp
Historia
Holstein-Gottorpin herttua Karl Peter Ulrichista tuli vuonna 1762 Venäjän keisari nimellä Pietari III, jolloin herttuan arvo siirtyi hänen pojalleen Paavalille. Tämä vaihtoi herttuakunnan vuonna 1773 Tanskan kuninkaan kanssa niin sanotulla Tsarskoje Selon sopimuksella Tanskalle kuuluneeseen Oldenburgin herttuakuntaan. Tämän seurauksena loputkin Holstein-Gottorpista yhdistettiin suoraan Tanskaan.
Operaatio Linebacker I
Operaatio
Rautatie- ja maantieverkkoon kohdistuneiden iskujen jälkeen hyökättiin Pohjois-Vietnamin polttoainevarastoja, sotilastukikohtia ja sähkövoimaloita vastaan. Tarkempien pommien avulla saatettiin hyökätä kohteita vastaan myös lähellä siviiliasutusta ilman suurempia siviiliuhreja. Syyskuuhun mennessä Pohjois-Vietnamista etelään tuotujen täydennysten määrä oli jo puolittunut operaation alkuun verrattuna. Etelä-Vietnamin asevoimien oli myös onnistunut vallata takaisin huomattava osa sen pääsiäishyökkäyksen aikana menettämistä alueista.
2. toukokuuta 1972 katkenneet rauhanneuvottelut Pohjois-Vietnamin ja Yhdysvaltojen välillä aloitettiin uudelleen 12. toukokuuta eli hieman jälkeen operaatio Linebacker I:n alun. Vasta syyskuussa pohjoisessa oltiin valmiita keskustelemaan ehdoista, jotka olisivat mahdollisia myös Yhdysvalloille. Richard Nixon keskeytti Pohjois-Vietnamin pommitukset 23. lokakuuta.
Seuraukset
Operaation päättyessä Pohjois-Vietnamiin oli tehty noin 18 000 taistelulentoa ja pommeja pudotettu 155 548 tonnia. Yhdysvaltojen ilmavoimat oli menettänyt 44 lentokonetta. Niistä viisi oli tuhoutunut ilmatorjuntatulessa, 12 ilmatorjuntaohjusten takia ja 27 vietnamilaisten hävittäjille. Laivaston ilmavoimien tappiot olivat 47 konetta, joista 27 menetettiin ilmatorjuntatulessa, 17 ilmatorjuntaohjuksille ja yksi hävittäjille. Pohjois-Vietnamin ilmavoimat oli menettänyt 62 hävittäjää.
Linebacker I oli huomattavasti menestyksekkäämpi kuin aikaisempi operaatio Rolling Thunder. Operaation menestykseen vaikutti esimerkiksi iskuille annetut vapaammat kädet sekä uusi teknologia ja tarkemmat iskut ilman sivullisia uhreja.
Zonguldak
Zonguldak on kaupunki ja satama Turkissa Zonguldakin maakunnassa Mustanmeren rannikolla. Kaupunki on kasvanut hiilikaivosten yhteyteen 1800-luvulta alkaen. Sen asukasluku oli vuonna 2020 121 157.
Maantiede
thumb|vasen|Paikallista maisemaa. Zonguldak sijaitsee Turkin Mustanmeren rannikolla ja se on samannimisen maakunnan keskus.
Historia
pienoiskuva|vasen|Valokuva vuodelta 1925. Zonguldak on perustettu vasta 1800-luvun puolivälin paikkeilla. Kaupungin tarina liittyy sen hiilikaivoksiin. Osmanien valtakunnan laivasto oli siirtymässä höyrylaivojen käyttöön ja hiiltä tarvittiin polttoaineeksi. Kaivostoiminta alkoi vuonna 1848 ja sitä harjoitti aluksi uskonnollinen järjestö, jonka tuotot menivät Mekkaan ja Medinaan. Lopulta toiminta siirrettiin kuitenkin brittiläisille ja sittemmin ranskalaisille alihankkijoille. Koulutettua työvoimaa tuotiin ulkomailta.
Zonguldakin satama rakennettiin vuoden 1896 jälkeen. Satamalta rakennettiin myös rautatieyhteydet alueen eri kaivoksille. Turkin valtio osti kaivokset vuonna 1937 ja ne kansallistettiin kokonaan vuonna 1940 sodan varalta. Kaivostyöläisten toimintaan liittyi ajoittain levottomuuksia. Ensimmäiset koettiin vuonna 1908 työläisten vastustaessa työpaikkojen katoamista mekanisation ja ulkomaalaisten työntekijöiden takia. Sittemmin hyödynnettiin pakkotyöläisiä ja työvelvoitteisia. 1960-luvulla alkoi organisoidumpi työväenliitto-liike, jotka järjestivät ensimmäisen suuremman lakon vuonna 1965. Sittemmin kaivoksia ja niiden työläisiä ovat koetelleet taloudelliset vaikeudet ja yksityistäminen.
Väestö
Turkin tilastokeskuksen mukaan Zonguldakin keskuspiirikunnan väkiluku oli vuonna 2020 121 157. Vuonna 1997 vastaava lukema oli 107 176.
Dengeki Bunko Magazine
Dengeki Bunko Magazine on japanilainen light novel -lehti, jota julkaisee ASCII Media Works. Lehti on seuraaja aiemmalle Dengeki hp -lehdelle, jonka julkaisu päättyi vuonna 2007.
Sarjoja
Lehdessä julkaistuja sarjoja ovat muun muassa:
Veljeskunnat ja sisarkunnat Pohjois-Amerikassa
Veljeskunnat ja sisarkunnat (, sosiaaliset veljeskunnat ja sisarkunnat, suomennetaan usein myös osakunniksi) ovat Yhdysvalloissa ja Kanadassa olevia opiskelijajärjestöjä. Näiden tunnukset koostuvat yleensä kreikkalaisista kirjaimista. Niinpä näitä kutsutaan nimellä Greek Letters Organization, GLO, niiden jäseniä nimellä Greeks, niiden toimintaa nimellä Greek life ja koko järjestelmää nimellä Greek system. Vanhin sosiaalinen veljeskunta oli Phi Beta Kappa, joka perustettiin 1775. Sosiaalisten veljeskuntien ja sisarkuntien lisäksi on ammatillisia ja kunniayhteisöjä. Suomessa näiden vastine on oppilasjärjestöt.
Veljes- ja sisarkuntia syytetään holtittomasta alkoholinkäytöstä ja seksuaalimoraalista. Useita nuoria kuolee vuosittain Yhdysvalloissa veljeskuntien juhlissa. Myös raiskaustapausten on todettu olevan yleisempiä veljes- ja sisarkuntien jäsenten kuin muiden opiskelijoiden piirissä. Yliopistot ja korkeakoulut kuitenkin helposti katsovat veljes- ja sisarkuntien väärinkäytöksiä läpi sormien, koska järjestöjen alumnijäsenet voivat olla merkittäviä lahjoittajia ja päättäjiä entisen oppilaitoksensa asioissa.
Jäsenyys
Veljeskunnat ja sisarkunnat ovat lähinnä yläasteen, lukion ja yliopiston opiskelijoiden kerhoja. Nämä voivat olla maanlaajuisia tai paikallisia. Yhteen järjestöön kuuluvat ovat aina samaa sukupuolta. Yleensä monen veljeskunnan tai sisarkunnan jäsenyys ei ole sallittua. Jäsenyys on elinikäinen, paitsi jos rikkoo järjestökohtaisia perussääntöjä. Jäsenten velvollisuus on auttaa samaan järjestöön kuuluvia jäseniä heidän myöhemmässä elämässään, kuten liikesuhteiden luonnissa ja työpaikan saannissa.
Järjestön jäsenet värväävät uusia jäseniä muun muassa haastattelemalla ja toteamalla mahdolliset jäsenet. Tämän jälkeen sopiva henkilö kutsutaan koeajalle, joka saattaa kestää viikosta muutamaan kuukauteen. Koeaikaan voi kuulua muun muassa kuntatalon ja jäsenten huoneiden siivousta, autojen pesua ja muita ikäviä tehtäviä. Mikäli opiskelija läpäisee koejan, hänet kutsutaan liittymisrituaaliin.
Peltosaari
Peltosaari on Riihimäen kaupunginosa Vantaanjoen varrella. Se sijaitsee Riihimäen rautatieaseman, matkakeskuksen ja muiden Riihimäen keskustan palveluiden lähellä.
Katariina Tuohimaa
Katariina Tuohimaa (s. 28. huhtikuuta 1988 Helsinki) on suomalainen tennispelaaja. Parhaimmillaan hän on sijoittunut tenniksen maailmanlistalla kaksinpelissä sijalle 730 ja nelinpelissä sijalle 481. Nelinpelissä hän on voittanut viisi ITF-turnausta.
Veljeskunnat ja sisarkunnat Pohjois-Amerikassa
Arvostelua
Veljeskuntia ja sisarkuntia on arvosteltu esimerkiksi simputuksesta, alkoholin liikakäytön aiheuttamista tapaturmista ja heitteillepanoista, elitismistä ja seksismistä. Pelkästään vuosina 2005–2013 tilastoitiin 60 nuoren kuolleen veljeskuntien initiaatioriiteissä tai muissa juhlissa.
Katariina Tuohimaa
Huhtikuussa 2006 hän edusti Suomea Fed Cupissa Plovdivissa. Suomi pelasi tuolloin Eurooppa-Afrikan I-ryhmässä. Tuohimaa kuitenkin hävisi kaikki kolme kaksinpeliään ja kolme nelinpeliään.
Peltosaari
Alueella palveluihin kuuluu Peltosaaren koulu, joka puretaan ja oppilaat sijoitetaan muihin kouluihin. Muita palveluja ovat kaksi päiväkotia, eläinhoitola, kirpputori, kaksi kauppaa ja ravintola. Koulun yhteydessä toimii nuorisotila Peltsin Clubi. Peltosaaressa sijaitsee myös Työväentalomuseo.
Katariina Tuohimaa
Hän valmistui ylioppilaaksi Mäkelänrinteen lukiosta joulukuussa 2006. Hän opiskeli Texasin kristillisessä yliopistossa mainontaa ja markkinointia valmistuen kandidaatiksi. Opiskeluaikanaan hän pelasi tennistä ylimmällä yliopistotasolla.
Veljeskunnat ja sisarkunnat Pohjois-Amerikassa
Arvostelua
Monissa yliopistoissa veljeskunnat ovat 1980-luvulta alkaen pyrkineet muuttamaan toimintatapojaan parantaakseen elokuvan Delta-jengi (1978) karrikoimaa ja tunnetuksi tekemää arveluttavaa imagoaan. Jotkut yliopistot ovat myös määränneet veljes- ja sisarkunnat toimimaan kampusten ulkopuolella ilman virallisia yhteyksiä yliopistoon. 2000-luvulla amerikkalaiscollegeissa yhä useammin paljastuneiden seksuaaliset hyväksikäyttötapausten on todettu tapahtuneen monesti veljes- ja sisarkuntien juhlien yhteydessä tai niiden tiloissa.
Katariina Tuohimaa
Hänen seuransa on helsinkiläinen Smash-Tennis, jossa häntä valmensi syyskuusta 2006 alkaen Jussi Koivisto. Tuohimaan aikaisempi valmentaja oli Jukka Tanninen. Tuohimaan isä on entinen jääkiekkoilija Harri Tuohimaa.
Peltosaari
Aivan Peltosaaren pohjoislaidalla sijaitsee Peltosaaren urheilupuisto. Siellä on jalkapallokenttiä, yleisurheilukenttä, pesäpallokenttä, jousiammuntarata, jäähalli ja Liikuntakeskus, jossa voi pelata tennistä, sulkapalloa, salibandya, squashia ja pöytätennistä. Keskuksessa on erilliset kuntosalit naisille ja miehille. Peltosaaressa sijaitsee myös luontokohteena tunnettu Peltosaaren kosteikkopuisto.
Vuonna 2009 Peltosaaren työttömyysaste oli lähes 30 prosenttia, ja sen asukkaista pienituloisia oli noin 70 prosenttia. Vuonna 2015 tehdyn Huolenpitoa-hankkeen materiaalin mukaan työttömyysaste olisi tästä laskenut ollen 16,2 % vuonna 2015. Peltosaaren mainetta on yritetty parantaa perustamalla Peltosaari-seura, joka osallistuu kaupunginosan kehittämiseen. Seura järjestää vuosittain muun muassa vappu- ja toritapahtumia, retkiä ja teatterimatkoja.
Peltosaari on vuonna 2019 Lähiöfest-tapahtumaan kuuluvia paikkoja.
Historia
Peltosaaren alue oli 1960-luvulle asti Paloheimon omistamaa peltomaata. Riihimäen kaupunki osti peltoalueen vuonna 1965 ja seuraavana vuonna pidettiin pohjoismainen kilpailu alueen suunnittelusta. Peltosaaren kaupunginosan kaava valmistui vuonna 1970 ja ensimmäinen kerrostalo rakennettiin alueelle vuonna 1973. Samalla Vantaanjoen uoma oikaistiin nykyiselle paikalleen.
Talvisodan aikana nykyisen Peltosaaren aluetta pommitettiin ankarasti, sillä venäläiset luulivat sen olevan lentokenttä.